Karelsko-fínska sovietska socialistická republika

Karelsko-fínska sovietska socialistická republika (skrátene Karelsko-fínska SSR; , ) bola jednou z krátkodobých republík Sovietskeho zväzu, obývaná prevažne Rusmi. Jestvovala od roku 1940 do roku 1956. Hlavným mestom bol Petrozavodsk, v rokoch 1941 – 1945 Belomorsk.

Bola vytvorená 31. marca 1940 povýšením Karelskej ASSR na sovietsku socialistickú republiku, ku ktorej bolo pripojené aj územie Fínskej demokratickej republiky, ktoré Fínsko odstúpilo na jar 1940 Sovietskemu zväzu po prehre v zimnej vojne. Všetko karelské obyvateľstvo, ktoré žilo na tomto dovtedy fínskom území pripojenom k ZSSR (celkovo 422-tisíc ľudí), bolo evakuované do Fínska a nahradené obyvateľmi z celého ZSSR. Názov republiky obsahoval aj prídavné meno fínska, hoci Kareli a už vonkoncom nie Fíni netvorili väčšinu obyvateľstva. Niektorí historici to vysvetľujú ako prípravu na prípadné začlenenie Fínska do Sovietskeho zväzu. 

V priebehu pokračovacej vojny väčšinu územia republiky (vrátane jej hlavného mesta Petrozavodska) obsadilo Fínsko; Červená armáda odtiaľ Fínov vytlačila v roku 1944. V septembri 1944 bola oblasť Karelskej šije s mestom Vyborg (Viipuri) pripojená k Leningradskej oblasti. V roku 1956 sa Karelsko-fínska SSR opäť stala súčasťou RSFSR ako jedna z jej autonómnych republík (Karelská ASSR, dnes ruská republika Karelsko). 

 Galéria 

 Iné projekty 

 Zdroj 

Kategória:Dejiny Fínska
Kategória:Dejiny Ruska
Kategória:Republiky Sovietskeho zväzu